Dié 10 SA ambassades, hoë kommissies weens geldnood gesluitDie departement sluit 10 van sy buitelandse kantore. (Argieffoto: Maroela Media) Die departement van internasionale betrekkinge en samewerking (Dirco) gaan weens ŉ krimpende begroting verskeie van sy buitelandse kantore sluit. Die departement se werklike begroting vir die 2020-’21-boekjaar was R6,3 miljard. Die begroting vir die huidige boekjaar is R6,45 miljard, terwyl die departement aanvanklik gevra het vir net meer as R7 miljard. Dr. Naledi Pandor, minister, het Woensdag die departement se begroting aan die parlement voorgelê en die aankondiging oor die sluiting van verskeie kantore gedoen. “Ná beraadslaging wat gelei het tot ŉ besluit deur die kabinet, het Dirco die moeilike maar noodsaaklike besluit geneem om tien diplomatieke missies in die buiteland te sluit. “Dit is gedoen in reaksie op ons land se fiskale beperkings wat vererger is deur die Covid-19-pandemie,” sê Pandor. Die missies sluit ambassades, hoë kommissies en konsulate in. Die kantore sal deur die loop van die huidige boekjaar gesluit word. Volgens Pandor word “die besluit word diep betreur”. Die minister sê Suid-Afrika is vol vertroue dat hy sy uitstekende diplomatieke verhouding met die betrokke lande en streke ten spyte van die sluiting steeds sal kan voortsit. Dié missies gaan sluit: “Ons wil Suid-Afrikaners in die buiteland, sakeondernemings en toeriste verseker dat ŉ gladde oorgang van burgerlike en immigrasiedienste na ander missies onderweg is,” sê Pandor. Die minister sê Suid-Afrika moet sy buitelandse beleid doelbewus en in reaksie op die dinamika van nasionale en internasionale gebeure uitvoer.